**OSNOVNA ŠOLA XIV. DIVIZIJE SENOVO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: 6. 11. 2020

**OBVESTILO**

Spoštovani starši in skrbniki, spoštovane učenke in učenci!

Vlada RS je zaradi trenutnih epidemioloških razmer v državi v četrtek, 5. 11. 2020, sprejela sklep, s katerim je za 7 dni podaljšala uporabo omejitev, določenih v Odloku o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolski zavodih (Uradni list RS, št 152/20).

Ministrica za izobraževanje, znanost in šport je na podlagi 104. člena Zakona o začasnih ukrepih za omilitev in odpravo posledic COVID-19 (Uradni list RS, št. 152/20) izdala sklep, s katerim je zaradi še vedno zelo resne epidemiološke situacije in izvajanja ukrepov za preprečitev širjenja virusa COVID-19 določila,

da se bo **od 9. 11. 2020 dalje vzgojno-izobraževalno delo v šolah za vse učence izvajalo na daljavo.**

Starše oz. skrbnike učenk in učencev od 1. do 5. razreda bodo o načinu izvajanja pouka na daljavo razredniki obvestili preko el. pošte.

Za učence od 6. do 9. razreda bo pouk potekal po urniku, uporabljali bomo MS Teams in Zoom. Razredniki in ostali učitelji bodo z vami v stiku tudi preko elektronske pošte, kjer vam bodo podali še ostale informacije glede izvajanja pouka.

V primeru vprašanj oz. dilem kontaktirajte svojega razrednika.

Spoštovane učenke in učenci,

če boste v tem času naleteli na težave ali doživljali stisko, vas prosimo, da najprej stopite v stik z razrednikom, ki vam bo poskušal pomagati oz. vas bo po potrebi usmeril k šolski svetovalni delavki, pomočnici ravnatelja ali k ravnatelju.

Zavedamo se, da je šolanje na daljavo zelo zahtevno, zato je pomembno, da k šolskemu delo pristopite z vso resnostjo in odgovornostjo – le tako bomo lahko uspešno prebrodili čas, ki je pred nami. Skupaj zmoremo!

Ostanite zdravi!

Vinko Hostar, ravnatelj